ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021577
ขอให้จัดระเบียบบ้านเรือน ร้านค้า และการวางต้นไม้ที่รุกล้ำออกมาในพื้นที่เขตสาธารณะหรือพื้นที่หลวง บริเวณชุมชนเคหะทุ่งสองห้อง แขวงทุ่งสองห้อง เขตหลักสี่  กรุงเทพมหานคร 10210 จุดสังเกตใกล้กับสถานีรถไฟฟ้าสายสีแดง สถานีการเคหะ ระยะทางตั้งแต่ สถานีรถไฟฟ้าสายสีแดง สถานีการเคหะ จนถึง โรงเรียนเคหะทุ่งสองห้องวิทยา 1 , โรงเรียนเคหะทุ่งสองห้องวิทยา 2 เมื่อเลี้ยวเข้าไปในซอยของชุมชนเคหะทุ่งสองห้อง จะผ่านคลอง (คาดว่าน่าจะเป็นคลองเปรม) ตรงเข้าไปประมาณ 500 เมตร จะพบกับ โรงเรียนเคหะทุ่งสองห้องวิทยา 1 และเมื่อตรงเข้าไปอีกประมาณ 1 กิโลเมตร จะพบโรงเรียนเคหะทุ่งสองห้องวิทยา 2 รวมถึงบริเวณสวนย่อมของชุมชนฯ ที่อยู่ใกล้กับอนามัย พื้นที่ดังกล่าวเป็นหน้าที่ความรับผิดชอบของสำนักเขตหลักสี่ เนื่องจากผู้ร้องพบเห็นการก่อสร้างบ้านเรือนที่รุกล้ำออกมาในพื้นที่เขตสาธารณะหรือพื้นที่หลวง ร้านค้า ได้ทำการตั้งร้านบนถนนหรือทางเดินเท้า รวมถึงการวางต้นไม้รุกล้ำออกมาบริเวณหน้าบ้านของผู้ที่อยู่อาศัยในชุมชนฯ ซึ่งในชุมชนฯ มีผู้สูงอายุและเด็กอาศัยอยู่เป็นจำนวนมาก ทำให้ผู้ร้องและประชาชนในพื้นที่ไม่ได้รับความสะดวกในการเดินสัญจรเป็นอย่างมาก และเกรงว่าจะเกิดอันตรายในการสัญจร เนื่องจากจะต้องเดินบนถนน ผู้ร้องแจ้งว่าเมื่อปีก่อน (ไม่ทราบปีที่ชัดเจน) ช่วงสถานการณ์น้ำท่วมทางหน่วยงานได้เข้ามาปรับปรุงและแก้ไขถนน โดยการสร้างทางสัญจร (ทางเท้า) ให้อย่างดีมาก แต่หลังจากนั้นก็ประสบปัญหาเช่นเดิม จนถึงปัจจุบันวันที่ (25 พฤษภาคม 2566) ก็ยังคงประสบปัญหาดังกล่าวเช่นเดิม ประสบปัญหามาเป็นระยะเวลาประมาณ 10 ปีแล้ว จึงประสงค์ให้หน่วยงานที่เกี่ยวข้องพิจารณาและดำเนินการจัดระเบียบชุมชนฯ ให้แก่ผู้ร้องและประชาชนที่อยู่อาศัยในชุมชนฯ เพื่อบรรเทาความเดือดร้อนและป้องกันการเกิดอุบัติเหตุต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata